सांसद पाल भने घटनाबारे प्रहरी निष्कर्षमा नपुगेकाले आफूलाई अप्ठ्यारो भइरहेको बताउँछिन् । ‘मैले बारम्बार प्रहरीलाई अनुसन्धान कहाँ पुग्यो भनेर सोधिरहेको छु,’ उनले भनिन्, ‘तर जहिले पनि अनुसन्धान चल्दै छ मात्रै भन्छन्, कहाँ पुग्यो भन्दैनन् ।’ पालले अनुसन्धान नटुंगिएको बारे आफूले गृहमन्त्री र गृह सचिवसँग पनि कुराकानी गरिरहेको बताइन् । उनले भनिन्, ‘अहिले पनि त्यो बाटो हिँड्दा डर लाग्छ, प्रहरीले अनुसन्धान नटुंग्याउँदा लाचार भइयो ।’
